<h3>Bemutatkozás</h3>
Tanulmányaimat az Elte BTK pszichológia angol szakán végeztem 1975 ben pedagógia szakpszichológusként és angol középiskolai tanárként.

Pályámat gyermekpszichológusként nevelési tanácsadókban majd gyermekintézményekben óvoda és iskolapszichológusként folytattam. Az évek során mindkét területen párhuzamosan dolgoztam, ami nagy tapasztalatot és segítséget jelentett későbbiekben a 6-ik kerületi Nevelési Tanácsadó és Egységes Pedagógiai Szakszolgálat vezetésében. Még a 80-as években Magyarországon elsőként - korunkat is megelőzve - tagja voltam annak a pszichológiai stábnak, amely a behavior terápia azaz viselkedésterápia lehetséges alkalmazását a gyermekpszichológiában kutatta az eredeti szakmai kiadványok feltárásával, lefordításával, és magyarországi adaptálásával, gyakorlatba ültetésével. Angol és amerikai tanulmányutak is alátámasztották ennek a terápiás megközelítésének a létjogosultságát Magyarországon is. Ma már magától értetődő, hogy a kognitív viselkedésterápia, viselkedésmodifikáció meghatározó eleme a pszichológiai terápiák sorának. Szakmai munkám során továbbá kiemelt terület volt mindig az integráció, inklúzió eszméjének gyakorlati alkalmazása, a más, eltérő fejlődési ívet mutató gyermekek, és családjaik érdekében.