<h3>Bemutatkozás</h3>
Pszichológus oklevelemet 2016-ban az Eötvös Loránd Tudományegyetem Pedagógiai és Pszichológiai Kar Fejlődés- és klinikai gyermekpszichológia szakirányán szereztem, ahol azóta szakmai terepgyakorlat vezetőként tevékenykedem, a mesterképzés magyar és külföldi hallgatóit segítve a diploma előtti tapasztalatszerzésben. Az egyetem után egy évet iskolapszichológusként dolgoztam, majd ezt követően a Fővárosi Pedagógiai Szakszolgálat 2. Számú Szakértői Bizottsági Tagintézménye vált szakmai műhelyemmé. Munkám során a sajátos nevelési igény (autizmus spektrumzavar, ADHD, mentális problémák) megállapítása vagy kizárása és az ezekhez kapcsolódó vizsgálatok elvégzése a fő profilom, illetve további vizsgálatok kezdeményezése, valamint a kisgyermek iskolába lépéshez szükséges fejlettségének megállapítása, szülőkonzultációk megtartása. Több éve, hogy a wellbeing kiemelkedő startupja, a The Worklife Company gyermekpszichológusaként szülőknek online pszichológiai konzultációt áll módomban még szélesebb körben tartani, ezáltal gyors és hatékony segítséget nyújtva a gyermeknevelés olykor rögös útján.
<h3>Képzések és képesítések</h3>
<ul>
 	<li>Az autizmus spektrumzavarban érintett gyermekpopuláció ellátásához szükséges alapvető elméleti és gyakorlati ismeretek - továbbképzés /2020/</li>
 	<li>Tourett-szindróma és tic zavarok diagnózisa és terápiás protokollja - továbbképzés /2018/</li>
 	<li>Személyiségformálás tehetségmentorálással – Tehetségek szocio-emocionális és motivációs erőforrásainak fejlesztése - továbbképzési program /2017/</li>
</ul>
<h3>Készségek</h3>
<ul>
 	<li>Pszichodiagnosztika</li>
 	<li>Képességfelmérés</li>
 	<li>Autizmus spektrum állapot</li>
 	<li>Magatartási zavarok (hiperaktivitás, impulzivitás, figyelemzavar)</li>
 	<li>Hangulati problémák</li>
 	<li>Túlzott szorongás (pl. elalváskor vagy elváláskor, teljesítményhelyzetekben, új helyzetekben)</li>
 	<li>Kortárskapcsolatok alakításának zavara vagy beilleszkedési nehézségek</li>
 	<li>Tanulási nehézségek, teljesítménnyel kapcsolatos problémák</li>
 	<li>Szülő - gyerek kapcsolat</li>
 	<li>Hatékony kommunikáció</li>
 	<li>Serdülőkori nehézségek</li>
</ul>