Már gyerekként tudtam, hogy az az érzés, hogy segíteni szeretnék és ezáltal jobbá tenni a világot, erősen vezérli az életem. Különösen jól tudtam mindig is kapcsolatot teremteni gyerekekkel, talán azért is, mert egy részemben féltve őrzöm én is a gyermeki lelkem. E kettő kapcsolata adta a hivatásom, s ma már szerencsésnek mondhatom magam, hogy gyermeki mosolyok sokszínűsége vesz körül nap, mint nap. Hiszem, hogy minden gyermekben ott rejlik egy vagy több különleges képesség, amit olykor a nehézségek kapcsán nem veszünk észre vagy háttérbe szorul. Minden gyermek más és más, pont ettől egyedi. Mindegyikhez más út és kulcs vezet, mely kinyitja a gyermeki lelket.