Vincze-Juhász Réka vagyok, 2010-ben végeztem a Debreceni Egyetemen okleveles pszichológusként. Tanulmányaim elvégzése után azonnal kirajzolódott, hogy elsősorban gyermekekkel és serdülőkkel szeretnék foglalkozni, így ennek érdekében szaktudásomat számos tanfolyammal és továbbképzéssel bővítettem.

Elsődleges célom a gyermekek és a fiatalok lelki, személyiségbeli és képességbeli fejlesztése, kiemelt hangsúlyt fektetve az óvodás és iskolás korú gyermekek részképesség fejlesztésére is.
Hitvallásom, hogy szeretettel közelítve és komplexen látva a gyermeket nyújthatom a legnagyobb segítséget ahhoz, hogy a lehető leghatékonyabban tudják áthidalni a felmerülő nehézségeket.

<em>„A virágot a napfény fejleszti ki, az emberi lelket a szeretet.” (Gárdonyi Géza)</em>