Gyermekeinket boldognak szeretnénk látni. Az a gondolat,hogy egy gyermek lelki okból szenved, szorong, szomorú, álmodozó, netán dühös, magányos, fél, a szülő számára nehezen elviselhető. Pedig ezek a problémák jelen vannak gyerekeink mindennapi életében . A pszichológia nyújthat eszközöket, amik segíthetnek. Elsősorban a probléma pontosabb felismerése, megértése, és az erre adott lehetséges segítség útjainak felmutatása a feladatom.

A problémák többsége persze a családi környezet egyensúlyának zavaraiból is adódik, amit a gyermek, mint igen érzékeny műszer azonnal megérez és viselkedészavarával jelez. A gyermek problémáját sohasem önmagában hanem a különböző rendszerekkel egységben közelitem meg. Igen fontos szerepe van a családnak, az óvodának és iskolának a lehetséges válaszok és segítségek megtalálásában.

A problémák más része magából a fejlődésből adódik. Ahogy a gyermek növekszik, belső világában is törvényszerű változások zajlanak, viselkedése jelezheti, hogy nem tud önmagában megbirkózni valamivel. A támogató terápia fő célja, hogy helyreállítsa a fejlődés normális menetét.

Szerencsés embernek mondhatom magam, mert segítő szakmát végzek, és az egyben a hivatásom is.

Az egyik meghatározó ok, hogy a gyermekpszichológiát választottam az a meggyőződésem, hogy az életnek ebben a korai szakaszában még megelőzhető a nagyobb probléma kialakulása kellő szakmai odafigyeléssel.

Támogató jellegű terápiákat, nevelési tanácsadást, konzultációt, családterápiát angol nyelven is végzek, vállalok.