<h4>Egyéni pszichológiai fejlesztés - Serdülőknek</h4>
A serdülőkor az élet egyik meghatározó és feszültséggel teli szakasza, mely sokszor nem könnyű sem a fiatal, sem a szülei számára. Ezekben az években számtalan fontos döntést kell meghozni tanulással, pályaválasztással kapcsolatban, nem beszélve a szülőktől való elszakadásról, a párkapcsolatról és a szexuális életről. Gyakran a már meglévő, megoldatlan problémák is nagyobb hangsúlyt kapnak tinédzserkorban, ezért nem csoda, ha sokszor kerül konfliktusba a serdülő fiatal. A pszichológus segítő közreműködése az aktuális, mindennapi problémák kezelése mellett az egészséges felnőtté válás elérésében is kulcsfontosságú lehet.


A találkozók során a pszichológus egyszerre egy meghatározott nehézségre összpontosítva segít a serdülőnek, ezért a tanácsadói folyamat első lépéseként a szakember megismerkedik a serdülő problémájával. A személyre szabott fejlesztés lényege, hogy a pszichológus segítségével a fiatal átgondolhassa aktuális problémáit. A találkozások alatt elsajátított különböző technikák (pl.: stresszoldó és problémamegoldó), valamint az önismeret segítségével a tinédzser kiegyensúlyozottabbá, határozottabbá válhat, nőhet az önbecsülése.


A serdülőkkel folytatott munka első lépése a szülőkonzultáció, majd ezt követően személyes találkozókkal folytatódik, döntően verbális egy két dramatikus és/vagy nonverbális elemmel kiegészítve. A tanácsadói folyamat a serdülő és a pszichológus bizalmi kapcsolatára épül, az alkalmakon ketten vesznek részt, a szülő jelenléte elsősorban a serdülő igénye szerint történik.
<h6>Szolgáltatás részletek</h6>
<ul>
 	<li>Díj13.000</li>
 	<li>Korosztály11-16 éves</li>
 	<li>Időpontok8:00-20:00</li>
 	<li>Létszám1 fő</li>
 	<li>Időtartam50 perc</li>
</ul>
<a role="button" href="https://kidlife.hu/idopontfoglalas">
Időpontfoglalás
</a>
<h4>MIkor segíthet a pszichológus?</h4>
<ul>
 	<li>Tanulási nehézségek esetén</li>
 	<li>Ha teljesen egyedül érzi magát</li>
 	<li>Ha úgy érzi összecsapnak a feje felett a hullámok</li>
 	<li>Magatartási nehézségek esetén</li>
</ul>
<ul>
 	<li>Szülő-gyerek kapcsolati nehézségek esetén</li>
 	<li>Függőségek okán (számítógép, telefon)</li>
</ul>
<h4>Amit a szülők mondanak</h4>
“Nagyon megviselte a fiamat a válásunk, egyikünkkel sem állt már szóba. Nagyon sokat segítettek a találkozók, különösen a kapcsolódó szülőkonzultáció, ami egy új ablakot nyitott meg egy ismeretlen világba.”
T. Kata
Elvált szülő