Nyitott, segítő közegben nőttem fel, amiben megtapasztalhattam, hogy ugyanazokat a helyzeteket mennyire különbözően láthatjuk, élhetjük meg. A másik félre irányuló nyitottság és kíváncsiság, valamint az a tapasztalás, hogy a bizalmi, őszinte kapcsolatoknak gyógyító hatása van, terelt a pszichológus pályára.
Életem minden szakaszában jelen volt a művészetek legkülönbözőbb ágainak tanulása, gyakorlása, élvezete. Tanulmányaim során megfigyeltem, hogy a gyermekek verbalitása még korlátozott, azonban egy közös, irányított alkotás, mesélés vagy játék során könnyedén megnyílik előttünk gyermeki világuk. Így a művészetterápia eszközeit is bevonva alakíthatunk ki, olyan kapcsolódásokat, amelyek teret engednek mindkét fél számára a fejlődésre, az új dolgokkal való kísérletezésre.