A beszéd- és nyelvi zavarok rendkívül sokrétűek lehetnek. Léteznek olyan, az életkorhoz kapcsolódó ("élettani") jelenségek, melyek kis segítséggel, rövid távon rendeződhetnek. Léteznek azonban olyan esetek, amikor az életkori sztenderdekhez való felzárkózás csak intenzív fejlesztés útján érhető el. Ezekben az esetekben mindenképpen szükséges a logopédiai terápia megkezdése a mihamarabbi teljes körű kommunikációs kompetencia elérése érdekében.