2008 óta foglalkozom a 3-18 éves korosztállyal pszichológusként. Ez idő alatt tapasztalatot szereztem az állami gondozásba vett gyermekek pszichés támogatásában és a velük foglalkozó szakemberek megsegítésében. Pedagógiai szakszolgálati tevékenységemben a gyermekek komplex terápiás ellátását végzem. Ebbe beletartozik a gyermekek képességvizsgálata és a pszichés problémák tanácsadással, terápiával történő megsegítése is. Gyermek és ifjúsági klinikai szakpszichológusként igyekszem a
hozzám fordulóknak a problémájukhoz leginkább illeszkedő terápiás módszer kiválasztásával és a szülőkkel közös munkát végezve segítséget nyújtani. Segítségemre van ebben a folyamatban a kognitív- és viselkedésterápiás szemlélet, a családterápiás képzettségem és az autogén tréning (relaxációs módszer) eszköztára.