Mi történik egy drámajátékos foglalkozáson? A kapcsolatteremtő, kapcsolatépítő és koncentrációt fejlesztő játékok mellett a különböző mesék, történetek közös feldolgozásával számos dolgot megélhetnek a gyerekek: egy-egy szituáció felvetésével több szemszögből megfigyelhetik saját vagy társaink reakcióját, belebújtatnak egymás bőrébe, helyzetébe.

A dramatikus eszköztárat felhasználó terápiás foglalkozások célja, hogy a gyerekek képessé váljanak különböző élethelyzetben lévő szerepekbe beleélni magukat, fejlődjön az empátiájuk, valamint segítse őket az önállósodásban és a beilleszkedés esetleges nehézségeiben.