Társas létünk alapja, hogy interakcióba tudjunk lépni a környezetünkkel. Ennek elemi része a megfelelő kommunikációs minőség. Kommunikációs szakemberként és logopédusként hiszek abban, hogy a beszéd és a nyelvhasználat területén megmutatkozó nehézségek, zavarok kizárólag komplex kommunikációs fejlesztés útján javíthatók, szüntethetők meg. Mind a gyermekekre, mind a szüleikre partnerként tekintek a terápiás folyamatban, a fejlesztés irányait, céljait közösen határozzuk meg. Fontosnak tartom, hogy a logopédiai foglalkozásokat ne egy kötelező elfoglaltságnak éljék meg a kliensek és családjaik, hanem legyen örömteli folyamat a fejlődés közös útja.