<h4>Művészetterápia</h4>
A művészetterápia olyan terápiás módszer, mely a művészet kreatív folyamatait (zene, tánc, képzőművészet, dráma, irodalom stb.) a gondolatok és érzések nonverbális kommunikációjára használja.

A művészetterápiához nincs szükség művészi tehetségre, hiszen nem az alkotások esztétikai értéke számít, hanem maga az alkotási folyamat, az önkifejezés - például egy festményen az alkotó tudattalan tartalmai is megjelennek, tehát olyan dolgok, érzések, gondolatok, amelyeknek az alkotó személy sincs tudatában.

Éppen ezért segít a művészetterápia minden olyan helyzetben, amelyben a nyelvi kifejezés vagy az érzelmek, gondolatok szavakba öntése gátolt, nehézkes, vagy egyszerűen olyan komplex lelki megélésekről van szó, amelyeket az ismert szavaink sem tudnak visszaadni.

Emellett nem csak klinikai kereteken belül használható, hanem egy általános önismereti, tanulási módszerként is remekül alkalmazható, tehát nem csak az egészségmegőrzésben, hanem személyiségük megismerésében, fejlesztésében és meghatározásában is lényeges.

A művészetterápiás önismereti foglalkozások során a Katarzisz Komlpex Művészetterápia módszerével dolgozunk. Ajánljuk azoknak, akik önismereti jelleggel szeretnének részt venni kreatív, alkotó munkában, ami művészi előképzettséget nem igényel. A változatos kifejezésmódok (pl. rajz, festés, agyagformálás, kollázs...stb) mellett versekből, zenéből és mesékből is merítünk inspirációt, amely verbális szinten történő kapcsolódással egészül ki. Az alkotások egy biztonságos, támogató térben zajlanak, a résztvevők szabadon, elvárások nélkül próbálhatják ki a különböző technikákat és oszthatják meg gondolataikat, érzéseiket. A művészetterápiás módszer alkotói folyamata segítséget adhat önismereti kérdések megválaszolásában, kritikus élethelyzetek kezelésében, valamint a stresszoldás és lelki egyensúly megteremtésében.
<h6>Szolgáltatás részletek</h6>
<ul>
 	<li>Díj4.500</li>
 	<li>Korosztály5-14 éves</li>
 	<li>Időpontok8:00-20:00</li>
 	<li>Létszám4-10 fő</li>
 	<li>Időtartam60 perc</li>
</ul>
<a role="button" href="https://kidlife.hu/idopontfoglalas">
Időpontfoglalás
</a>
<h4>Miben segíthet a művészetterápia?</h4>
<ul>
 	<li>Segít az önszabályozásban</li>
 	<li>Enyhíti a depresszió tüneteit</li>
 	<li>Fejleszti a kommunikációs készséget</li>
 	<li>Segít múltbéli traumák feldolgozásában</li>
 	<li>Fejleszti a problémamegoldó képességeket</li>
</ul>
<ul>
 	<li>Csökkenti a stresszt</li>
 	<li>Segít önbizalmat építeni</li>
 	<li>Enyhíti a fizikai és mentális zavarok tüneteit</li>
 	<li>Pozitív figyelemelterelést biztosít</li>
</ul>
<h4>Amit a szülők mondanak</h4>
“Meggyőző és profi munka volt, megnyugtatott, hogy meghallgattak és minden kérdésemet át tudtuk beszélni, nagyon köszönöm!
Flóri anyukája
Szülő